BG Официален вестник на Европейския съюз C 237/32

Становище на Европейския икономически и социален комитет относно

„Съобщение на Комисията до Европейския парламент, Съвета и Европейския икономически и социален комитет — Балансирана система за осигуряване на прилагането на правата върху интелектуална собственост, отговаряща на днешните предизвикателства пред обществото“

[COM(2017) 707 final]

Съобщение на Комисията до Европейския парламент, Съвета и Европейския икономически и социален комитет — Насоки относно определени аспекти на Директива 2004/48/ЕО на Европейския парламент и на Съвета относно упражняването на права върху интелектуалната собственост

[COM(2017) 708 final]

Съобщение на Комисията до Европейския парламент, Съвета и Европейския икономически и социален комитет — Определяне на подхода на ЕС по отношение на патентите от съществено значение за стандарт

[COM(2017) 712 final]

(2018/C 237/05)

Докладчик: Franca SALIS-MADINIER

Консултация Европейска комисия, 18.1.2018 г. Правно основание член 304 от Договора за функционирането на Европейския съюз Компетентна секция „Единен пазар, производство и потребление“ Приемане от секцията 9.3.2018 г. Приемане на пленарна сесия 14.3.2018 г. Пленарна сесия № 533 Резултат от гласуването („за“/„против“/„въздържал се“) 180/0/3

1. Заключения и препоръки

1.1. Съюзът за иновации е една от най-ценните инициативи на стратегията „Европа 2020“. За целта е необходимо да се насърчава процесът на европейските иновации, като се оказва подкрепа на предприятията, установени в държавите членки.

1.2. Европейският икономически и социален комитет (ЕИСК) споделя целите на Комисията по отношение на хармонизирането на правните системи и тълкуването на Директивата относно упражняването на права върху интелектуалната собственост (Директивата за ПИС) ( 1 ) от 2004 г., която предвижда необходимите мерки, процедури и правни средства за защита за гарантиране на прилагането на правата върху интелектуална собственост (ПИС) в гражданското производство и определя начина на изчисляване на щетите с цел обезщетяване на притежателите на ПИС в държавите членки.

1.3. Комитетът подчертава, че е важно да се защити общият интерес на обществото като цяло чрез справедливо разпределение на създадената стойност между различните заинтересовани страни в областта на правата върху интелектуалната собственост, за да се гарантират просперитетът в Европа, зачитането на интересите на притежателите на ПИС, както и безопасността и здравето на потребителите.

1.4. ЕИСК подкрепя принципите FRAND ( справедливи, разумни и недискриминационни условия ) във връзка с патентите от съществено значение за стандарт (ПСЗС). Той счита, че подобни принципи могат да бъдат транспонирани и прилагани mutatis mutandis и за авторското право и сродните му права, за патентите, търговските марки, промишления дизайн и др.

1.5. ЕИСК препоръчва ръководните принципи за техническите „стандарти“ да се допълнят със социални „стандарти“, за да се гарантира баланс между участниците от частния сектор и публичните инвеститори, които действат в общ интерес.

1.6. Комитетът призовава по-специално за баланс между справедливото признаване на правата върху интелектуална собственост и развитието на иновациите, които могат да донесат истинска полза за обществото като цяло. Комитетът не цели да ограничи основното право на принудително прилагане на частни права посредством правната система, но заявява, че ако определени интереси са в противоречие с общия интерес, трябва да се извърши арбитраж, отстояващ общия интерес.

1.7. ЕИСК призовава за регулиране, което да насърчава младите изследователи да използват своите знания и умения, за да стартират нови бизнес проекти. Държавите — членки на Европейския съюз, трябва по-специално да приемат мерки, позволяващи достъпни цени, които да дават възможност на младите предприемачи да разработват иновативните си проекти.

1.9. В борбата срещу фалшифицирането е жизненоважно да се повиши осведомеността на потребителя, за да може той да възприеме поведение на повишена социална отговорност към „нематериалната“ собственост, сравнимо с това в областта на „материалната“ собственост, без да се засяга, в областта на авторското право, правото му на „копиране за лично ползване“. ЕИСК оценява много високо медийните кампании на EUIPO и Европейската обсерватория за нарушенията на правата на интелектуална собственост за повишаване на осведомеността относно нарушенията на ПИС и в бъдеще ще подкрепи предложения за тяхното засилване и повторно провеждане.

1.10. ЕИСК счита, че принципът на „отворен код“ трябва да бъде прилаган правилно в областта на публичната научноизследователска дейност. Понятието и принципът на „отворен код“ се прилагат на практика в университетските научноизследователски центрове и заслужават подходяща правна рамка.

1.11. Комитетът подкрепя разширяването на ролята на Службата на Европейския съюз за интелектуална собственост (EUIPO).

1.12. За да се подобри уреждането на спорове, ЕИСК препоръчва да се създаде европейска мрежа за посредничество, която да работи в съответствие с решенията на Съда на Европейския съюз.

1.13. С оглед на по-доброто прилагане на правата върху интелектуалната собственост Комитетът подкрепя всички препоръки на Комисията за подобряване на механизма на юридическия форум.

2. Предложението на Комисията

2.1. дружествата , създателите и изобретателите генерират възвръщаемост на инвестициите си в знания и творчество . Според някои проучвания секторите с широко използване на права върху интелектуална собственост (ПИС) представляват около 42 % от БВП на ЕС, на стойност близо 5 700 млрд. евро годишно, осигуряват 38 % от всички работни места и генерират до 90 % от неговия износ Системите за защита на интелектуалната собственост са основен инструмент за иновации и растеж, чрез който. Според някои проучвания секторите с широко използване на права върху интелектуална собственост (ПИС) представляват около 42 % от БВП на ЕС, на стойност близо 5 700 млрд. евро годишно, осигуряват 38 % от всички работни места и генерират до 90 % от неговия износ ( 6 )

2.2. Цифровата революция разкри редица нови възможности, но също така изложи ПИС в ЕС на нови и по-големи рискове, като улесни онлайн движението на фалшифицирани стоки и съдържание, създаде объркване сред потребителите относно това кое е фалшифицирано и кое е оригинално и законно, и направи по-трудно идентифицирането на престъпниците . Това доведе до общо увеличаване на броя на нарушенията на интелектуалната собственост.

2.3. Фалшифицираните или пиратските стоки понастоящем представляват 2,5 % от световната търговия и промишлеността на ЕС е сериозно засегната световни лидери . понастоящем представляват 2,5 % от световната търговия и промишлеността на ЕС е сериозно засегната ( 7 ) , по-специално в сектори, в които предприятията на ЕС са

2.4. С настоящия пакет от мерки Комисията цели допълнително подобряване на прилагането и контрола на спазването на ПИС в държавите — членки на ЕС, по границите на Съюза и в международен мащаб. Пакетът включва: — съобщение относно „Балансирана система за осигуряване на прилагането на правата върху интелектуална собственост, отговаряща на днешните предизвикателства пред обществото“ [COM(2017) 707 final], — съобщение, предоставящо насоки относно начина на прилагане на Директивата относно упражняването на права върху интелектуалната собственост (Директивата за ПИС) [COM(2017) 708 final], — работен документ, съдържащ оценка на Директивата за ПИС [SWD(2017) 431 final и SWD(2017) 432 final], — съобщение относно патентите от съществено значение за стандарт [COM(2017) 712 final], — работен документ на службите на Комисията относно оценката на Меморандума за разбирателство относно продажбата на фалшифицирани стоки по интернет [SWD(2017) 430 final].

2.5. Пакетът съдържа мерки, групирани в четири основни раздела: 1) мерки, които да улеснят заинтересованите страни в областта на интелектуалната собственост да се възползват от една хомогенна, справедлива и ефективна система за правоприлагане в ЕС; 2) действия в подкрепа на водени от промишлеността инициативи за борба с нарушенията на ПИС; 3) инициативи за укрепване на капацитета на митническите и други органи за прилагане на ПИС; 4) мерки за укрепване на усилията за борба с нарушенията на ПИС в световен мащаб чрез насърчаване на най-добрите практики и засилване на сътрудничеството с трети държави.

3. Общи бележки

3.1. Предложените от Комисията текстове са важни и засягат голям брой аспекти, свързани с правото върху интелектуална собственост. Целта на предложенията на ЕИСК е да се определят действия и препоръки за засилване на прилагането на правата върху интелектуалната собственост с оглед на институционалния мандат на ЕИСК, който се съсредоточава основно върху социалните и икономическите перспективи.

3.2. Трите документа на Комисията трябва да бъдат разглеждани като едно цяло, обхващащо всички аспекти на правото върху интелектуална собственост. Наблягането върху Меморандума за разбирателство и доста тясното тълкуване на патентите от съществено значение за стандарт (ПСЗС) и на принципите FRAND поражда риск консултацията да се ограничи единствено до иновациите в цифровия свят. Целта на настоящите забележки и препоръки обаче е да привлече вниманието към всички области на правото в областта на интелектуалната собственост.

3.3. Въпреки че ЕИСК споделя загрижеността на Комисията относно последствията от цифровизацията във връзка с рисковете за ПИС, той предлага към въпроса за правата върху интелектуална собственост, създаването и иновациите да се подходи както от правна, така и от социална гледна точка, с цел укрепване на защитата на тези права.

3.4. Предложенията на Комисията в областта на ПИС целят укрепване на икономическия растеж и повишаване на заетостта в Европа. Комитетът споделя тези цели, като в същото време счита, че в основата на всяка иновация и творба стоят индивидуалният творчески дух и екипът, към който принадлежи създателят или изобретателят. Творчеството е присъщо на човека умение и предпоставка за иновациите.

3.5. Във връзка с това ЕИСК препоръчва по-ясна европейска рамка относно прехвърлянето на правата между различните заинтересовани страни. Съгласно действащите национални и европейски разпоредби, конкретното определяне на „притежателите на права“, напр. творци, дружества, посредници или издатели, не попада в обхвата на настоящата консултация във връзка с Директивата за ПИС, тъй като те са определени в европейското и националното материално право относно ПИС, а не в Директивата за ПИС.

3.5.1. Правото в областта на интелектуалната собственост обхваща широк кръг от аспекти (авторско право и сродните му права, патенти, търговски марки, промишлен дизайн, географски означения и др.). Ако крайната цел е изграждане на единен европейски пазар, е целесъобразно да се премине към общо разбиране и да се обърне внимание на по-точното определяне на понятието „притежател на правото“ чрез създаване на условия, позволяващи на всички заинтересовани страни да обсъдят и да уредят своите интереси и спорове. Комитетът препоръчва постигането на по-добро съответствие между националното и европейското равнище с цел избягване на противоречия или неясноти.

3.6. ЕИСК счита, че дори ако директивата не може да предостави единна рамка за цяла Европа, тя може да насърчи в по-голяма степен държавите членки да създадат основен набор от принципи за хармонизация, например като изготвят специални „кодове“ за всяко право върху интелектуална собственост. Комитетът твърдо подкрепя предложението към ПИС да се прилагат етични принципи като справедливост, пропорционалност и недискриминация.

3.7. ЕИСК подкрепя инициативите на Европейската комисия по отношение на достъпността на данните. Ясно е, че европейски подход към правото върху интелектуална собственост представлява значителна икономия от мащаба и следователно предоставя нови възможности за икономиката, що се отнася до растежа и създаването на работни места.

3.8. Икономическият процес се осъществява между отделния създател и потребителя, който купува продуктите. Между тях съществува цяла гама икономически дейности, в които различните интереси трябва да намерят своето място. Потребителят се намира на крайния етап на този процес. Той често става жертва на фалшификация и пиратство, плащайки твърде високи цени за фалшифицирани продукти.

3.8.1. Множество иновации възникват при разработването на цифрови процеси. В света на цифровите технологии иновациите навлизат изключително бързо. Това повдига въпроси относно сигурността и поверителността и прави защитата на „интелектуалната собственост“ много по-трудна, но не и невъзможна. Всички страни, особено присъстващите в интернет, трябва да бъдат правилно идентифицирани, така че да могат да бъдат разкривани незаконни търговски дейности, осъществявани чрез фиктивни профили.

3.8.2. ЕИСК подкрепя предложенията на Комисията за предоставянето на лиценз и контрола върху прилагането на правата. Комитетът обаче изразява съжаление, че в предложенията относно разрешаването на конфликти на интереси Комисията се ограничава до правните спорове (Единния патентен съд) и не предлага конкретни инструменти, например център за медиация, с чиято помощ заинтересованите страни да могат сами да уреждат споровете си съгласно общите правни норми и да установяват диалог преди предявяването на съдебен иск.

3.8.3. Според извършения от Комитета анализ създаването на специална платформа, посветена на този въпрос, може да предостави значителна добавена стойност. Подходящ инструмент, като напр. „платформа за ПИС“, за предпочитане с конституционно признат статут, може да организира и координира извънсъдебния диалог между представителните заинтересованите страни, давайки възможност за медиация, арбитраж и помирение. Такава платформа би отговорила на потребностите, обединявайки страните около масата за преговори, за да обсъдят своите опасения и различни гледни точки и да предложат подходящи кодекси за поведение, които да бъдат приети.

3.8.4. Платформата може да събере най-добрите практики, които вече съществуват в Европа, и да ги представи, за да послужат като основа за други. Самият ЕИСК представлява гражданското общество като цяло, в рамките на което се води диалог в Европа и държавите членки; това представителство обаче е на относително общо равнище и следва да е възможно да се осъществят по-тесни връзки с конкретни професионални групи, като например писатели, журналисти и издатели, и да се установят връзки между изследователите и институтите, с цел да се гарантират правилното предоставяне на правата на собственост и избягването на спорове.

4. Конкретни бележки

4.1. Иновациите в Европа

4.1.1. Иновациите са в основата на стратегията „Европа 2020“. Иновациите на установените в Европа предприятия трябва да се насърчават и защитават. Множество иновативни проекти се разработват в стартиращи предприятия и в МСП. Те често имат слаба финансова основа и лесно стават жертва на придобивания от страна на големите компании, които в дългосрочен план преместват производството си на други континенти. В резултат на това Европа не успява да се възползва от тяхната добавена стойност и не извлича ползи по отношение на заетостта.

4.1.2. МСП се разпространяват в Европа за сметка на големите традиционни предприятия. Понякога традиционни предприятия изчезват по същото време, когато започват да процъфтяват нови предприемачески проекти. В тези предприятия именно процесите на преход са ключови за иновациите. Особено внимание в този процес трябва да се обърне на работниците, за да им се даде възможност да останат конкурентоспособни благодарение на изпреварващи и адаптирани механизми за професионално обучение.

4.2. Етични принципи

4.2.1. mutatis mutandis и в другите области на правата върху интелектуална собственост. Принципите FRAND обаче означават стриктно правно ограничение на патентното право. Те не могат просто да бъдат възприети в други сектори, а трябва да се разгледат и обсъдят за всеки отделен случай По аналогия с принципите FRAND, предложени от Комисията в рамката за патенти от съществено значение за стандарт, Комитетът препоръчва прилагането на тези принципи и стандартии в другите области на правата върху интелектуална собственост. Принципите FRAND обаче означават стриктно правно ограничение на патентното право. Те не могат просто да бъдат възприети в други сектори, а трябва да се разгледат и обсъдят за всеки отделен случай ( 8 )

4.2.2. По същия начин трябва да се въведе и принципът на „отворен код“, без да се санкционира публичната научноизследователска дейност. Публичните институции често финансират научните изследвания. Преди да бъдат публикувани в специализираните списания, съответните статии трябва да бъдат оценени от други експерти („партньорска оценка“), които да оценят критично работата на изследователите. Тези списания са достъпни в университетските изследователски центрове посредством глобализирани цифрови мрежи като „web of science“, за достъпа до които университетите трябва да заплащат високи суми. Тяхното съдържание би трябвало да бъде достъпно на разумни цени, а университетите не би трябвало да заплащат отново, за да могат да предоставят на студентите си трудовете от предишни научни изследвания. Това двойно изразходване на публични средства не изглежда ефективно и влиза в противоречие с ценностите на справедливостта и разумността.

4.3. Социална закрила

4.3.1. 85 % от изобретенията се правят от наемни служители. Това е важен въпрос за Комисията, която въвежда балансирана система за осигуряване на прилагането на правата върху интелектуална собственост, отговаряща на днешните предизвикателства пред обществото ( 9 ) . Комитетът подчертава, че социалната закрила на творческите работници също е част от този баланс. Тя би могла да подобри значително статута на хората на изкуството и на изследователите.

5. Инструменти за по-добра защита и управление на интересите на заинтересованите страни

5.1. Организиране на заинтересованите страни (10)

5.1.1. Когато се прилага междусекторен подход, добрите практики могат да бъдат пренесени в други сектори: представителните организации на журналистите например могат да договарят с професионалната организация на издателите прехвърлянето на авторското им право срещу справедливо заплащане, както и по-нататъшното използване на техни текстове в други (цифрови) приложения. Журналистите ще могат да сключват и споразумения относно принципите на свободата на пресата, защитата на лицата, сигнализиращи за нередности, кодовете за поверителност на данните и авторското право на четящите устройства.

5.1.2. За да се разработи надеждна извънзаконова рамка, всички заинтересовани страни следва да се консултират помежду си, за да договорят условията за прехвърляне на ПИС, и да прилагат кодекси за поведение или подходящи, надеждни споразумения, съобразени с конкретната ситуация и отразяващи особеностите на всеки сектор и съответната област на правото.

5.1.3. Посветен на ПИС форум за консултации и диалог между заинтересованите страни би могъл да определи приложното поле на договаряните споразумения. Европейските консултации имат дългогодишна традиция в балансираното съгласуване на националните и европейските интереси. Подобен форум за консултации би могъл да играе и посредническа роля, като организира представители на автори, изследователи, хора на изкуството, НПО, социални партньори (синдикати и работодатели), университети, професионални организации, посредници и публични институции, за участие във функционирането на юридическия форум в сътрудничество с Комисията, EUIPO и Обсерваторията в качеството им на европейски институции.

5.2. Организиране и информиране на потребителите

5.2.1. Борбата с фалшифицирането предполага също така повишаване на осведомеността на потребителите чрез кампании в медиите, в които да се призовава за по-добро зачитане на правата върху нематериалната собственост, без да се засяга, в областта на авторското право, правото им на „копиране за лично ползване“. Освен това тези кампании следва да предупреждават потребителите относно рисковете, които носи използването на някои конкретни фалшифицирани продукти, за тяхното здраве и безопасност.

5.3. Повишаване на ефективността на системите за съдебно правоприлагане

5.3.1. За да се повиши ефективността на системите за съдебно правоприлагане, Комитетът подкрепя предложенията на Комисията ( 11 ) — както призива ѝ към държавите членки „систематично да публикуват съдебни решения по производства“, така и за отреждане на важна роля на EUIPO и на Обсерваторията. Задача на Комисията е да реши кой е най-подходящият орган за организиране на дебат между заинтересованите страни в рамките на „платформа за ПИС“, ако това ще повиши съгласуваността и целесъобразността на политиката в областта на ПИС в Европа с оглед на единния пазар. Освен това ЕИСК счита, че е важно да се проучи възможността за разработване на други инструменти за извънсъдебно разрешаване на спорове с цел защита на принципите на справедливост.

5.3.2. Без да се засяга наказателно-правната защита на правата върху интелектуалната собственост — въпрос, който Комисията не поставя на равнище ЕС, ЕИСК подкрепя работата на Комисията за подобряване на прилагането на ПИС на световно равнище. За тази цел трябва да бъде засилена координацията между СОИС (Световната организация за интелектуална собственост) и EUIPO.

6. Оценка на съобщението на Комисията

6.1. ЕИСК отбелязва, че препоръките на Комисията се отнасят предимно до правната област.

6.2. Без да се засяга работата на съдилищата, би било желателно да се създаде по-стабилна рамка за правно посредничество между заинтересованите страни с цел изготвяне на предложения за помирение. Тази помирителна процедура може да даде възможност за разрешаване на конфликти между различните страни и за избягване на сложните, скъпи и продължителни правни процедури. Този принцип вече е въведен в единната патентна система, която разполага с Център за арбитраж и медиация. ЕИСК подкрепя усилията на Комисията да разгледа допълнително този въпрос в сътрудничество с EUIPO и приветства и подкрепя прилагането на идеята и в други области на правата върху интелектуалната собственост.

6.3. Комитетът подкрепя призива на Комисията към секторните участници да предприемат необходимите мерки за надлежна проверка с цел борба срещу нарушенията на ПИС. Желателно е обаче преди това да се предоставят конкретни институционални инструменти с цел организиране и събиране на всички заинтересовани страни около масата за преговори, с цел установяване на диалог (а там, където той вече установен, например под формата на меморандум за разбирателство — за неговото продължаване) и предоставяне на ПИС на законните им притежатели. Трябва да бъдат усъвършенствани и доразвити доброволните споразумения, в които участват притежатели на права, интернет платформи, доставчици на услуги за онлайн реклама, дистрибуция и финансови услуги.

Брюксел, 14 март 2018 г. Председател на Европейския икономически и социален комитет Georges DASSIS

(1) ОВ L 195, 2.6.2004 г, стр. 16.

(2) COM(2017) 707 final, стр. 3, точка 1): „мерки, които да улеснят заинтересованите страни в областта на ИС да се възползват от една хомогенна, справедлива и ефективна система за правоприлагане в ЕС“.

(3) COM(2017) 708 final, въведение, алинея 4, второ изречение: „Причината за това е, че тъй като Директивата предвижда минимална хармонизация (например член 2 изрично позволява в националното законодателство да се предвиждат средства, които да са по-благоприятни за притежателите на права)“.

(4) COM(2017) 712 final, стр. 1, алинея първа, второ изречение.

(5) COM(2017) 707 final, стр. 4, алинея първа „(…) като същевременно се гарантира, че притежателите на патенти получават възнаграждение за своите инвестиции в научноизследователска и развойна дейност и дейности по стандартизация и следователно имат стимул да предлагат най-добрите си технологии за включване в стандартите“.

(6) Служба на Европейския съюз за интелектуална собственост (EUIPO), Intellectual property rights intensive industries and economic performance in the EU („Сектори с широко използване на права върху интелектуална собственост и икономически резултати в ЕС“), 2016 г.

(7) Според скорошно проучване 5 % от целия внос в ЕС се състои от фалшифицирани и пиратски стоки, което съответства на незаконна търговия на стойност приблизително 85 млрд. евро.

(8) Вж. параграф 1.6.

(9) COM(2017) 707 final.

(10) Вж. параграф 3.8.1.

(11) COM(2017) 707 final, стр. 8.